CELEX: 32006R0909
Language: hr
Date: 2006-06-20 00:00:00
Title: Uredba Komisije (EZ) br. 909/2006 od 20. lipnja 2006. o izmjeni priloga I. i II. Uredbi (EZ) br. 138/2004 Europskog parlamenta i Vijeća o ekonomskim računima za poljoprivredu u Zajednici  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               202
            
         32006R0909
   
               L 168/14
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 909/2006
   od 20. lipnja 2006.
   o izmjeni priloga I. i II. Uredbi (EZ) br. 138/2004 Europskog parlamenta i Vijeća o ekonomskim računima za poljoprivredu u Zajednici
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 138/2004 Europskog parlamenta i Vijeća od 5. prosinca 2003. o ekonomskim računima u poljoprivredi na području Zajednice (1), a posebno njezin članak 2. stavak 2.,
   budući da:
   
               (1)
            
            
               Prilozima I. i II. Uredbi (EZ) br. 138/2004 utvrđuju se metodologija i program prijenosa podataka za ekonomske račune u poljoprivredi na području Zajednice (ERP). Zbog izmjena u Europskom sustavu računa (ESA 95) u pogledu evidencije usluga financijskog posredovanja indirektno mjerenih (UFPIM) treba ažurirati metodologiju ERP-a kako bi bila usklađena s ESA-om koji predstavlja središnji okvir nacionalnih računa.
            
         
               (2)
            
            
               Uredbu (EZ) br. 138/2004 treba stoga na odgovarajući način izmijeniti.
            
         
               (3)
            
            
               Mjere predviđene u ovoj Uredbi u skladu su s mišljenjem Stalnog odbora za poljoprivrednu statistiku uspostavljen Odlukom Vijeća 72/279/EEZ (2),
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 138/2004 mijenja se kako je prikazano u Prilogu I. ovoj Uredbi.
   Članak 2.
   Prilog II. Uredbi (EZ) br. 138/2004 mijenja se kako je prikazano u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2006.
      
         
            Za Komisiju
         
         Joaquín ALMUNIA
         
            Član Komisije
         
      
   
   
      (1)  SL L 33, 5.2.2004., str. 1. Uredba kako je izmijenjena Uredbom Komisije (EZ) br. 306/2005 (SL L 52, 25.2.2005., str. 9.).
   
      (2)  SL L 179, 7.8.1972., str. 1.
   
      PRILOG I.
      Prilog I. Uredbi (EZ) br. 138/2004 mijenja se kako slijedi:
      
                  1.
               
               
                  stavak 2.096 se briše;
               
            
                  2.
               
               
                  nakon stavka 2.107 umeće se sljedeći stavak:
                  
                              „(j)
                           
                           
                              Usluge financijskog posredovanja indirektno mjerene (UFPIM)
                           
                        
                              2.107.1.
                           
                           
                              U skladu s konvencijom ESA 95, vrijednost usluga financijskog posredovanja indirektno mjerenih (UFPIM) koje koristi poljoprivredna industrija treba evidentirati kao neposrednu potrošnju poljoprivredne industrije (vidjeti ESA 95, Prilog I.).”;
                           
                        
            
                  3.
               
               
                  naslov stavka 2.108 zamjenjuje se sljedećim:
                  
                              „(k)
                           
                           
                              Ostala roba i usluge”;
                           
                        
            
                  4.
               
               
                  točka (i) stavka 2.108 zamjenjuje se sljedećim:
                  
                              „(i)
                           
                           
                              Naplaćene bankovne naknade (ali ne kamata na bankovne zajmove)”;
                           
                        
            
                  5.
               
               
                  stavak 3.079 zamjenjuje se sljedećim:
                  
                              „3.079.
                           
                           
                              Budući da se vrijednost usluga koje pružaju financijski posrednici dijeli na različite naručitelje, stvarna plaćanja kamate financijskim posrednicima ili primitke po kamatama od njih trebalo bi uskladiti kako bi se uklonile marže koje predstavljaju implicitne troškove financijskih posrednika. Procijenjenu vrijednost tih troškova trebalo bi oduzeti od kamata koje plaćaju zajmoprimci financijskim posrednicima, a dodati kamati koju su primili ulagači. Ti se troškovi smatraju naknadom za usluge koje su pružili financijski posrednici svojim klijentima, a ne kao plaćanje kamate. (vidjeti 2.107.1 i 2.108(i); ESA 95, Dodatak I., 4.51).”
                           
                        
            
   
      PRILOG II.
      U Prilogu II. Uredbi (EZ) br. 138/2004, stavka 19.10 „Ostala roba i usluge” zamjenjuje se sljedećim dvjema stavkama:
      
         
                     Stavka
                  
                  
                     Popis varijabli
                  
                  
                     Prijenos koji se odnosi na izvještajnu godinu n
                  
               
                     (procjene)
                     godina n, studeni
                     (procjene)
                  
                  
                     godina
                     n + 1
                     siječanj
                  
                  
                     Godina
                     n + 1, rujan
                  
               
                     „19.10
                  
                  
                     Usluge financijskog posredovanja indirektno mjerene (UFPIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Ostala roba i usluge
                  
                  
                     X
                  
                  
                     X
                  
                  
                     X”